Akavan ansiomerkkien haku 2021

Akavan ansiomerkkejä myönnetään tunnustuksena ja kiitoksena akavalaisille, Akava-yhteisölle ja yhteiskunnalle tehdystä ansiokkaasta työstä ja Akavan päämääriä edistävästä toiminnasta.

Akavan ansiomerkkejä ovat

1. **luottamustoimisille** henkilöille myönnettävät ansiomerkit (ks. kohta 1) ja
2. Akava-yhteisön **toimihenkilöille** myönnettävät Akavan palvelusvuosimerkit
(ks. kohta 2).

 .

**1 Luottamustoimisten ansiomerkit**

Ansiomerkkiä voidaan hakea Akava-yhteisön luottamustoimessa toimivalle tai toimineelle henkilölle ja erityisin perustein muille henkilöille. Akava-yhteisöllä tarkoitetaan Akava ry:tä, Akavan jäsenjärjestöjä ja Akavan neuvottelujärjestöjä.

Ehdotuksen Akavan ansiomerkin myöntämiseksi voi tehdä

* Akavan jäsenjärjestö
* Julkisalan koulutettujen neuvottelujärjestö JUKO ry
* Ylemmät Toimihenkilöt YTN ry
* AKY – Akavalaiset yrittäjät
* Akava ry
* Akavan opiskelijoiden valtuuskunta

**Ohjeita lomakkeen täyttöön ja postittamiseen**

Ehdotus tehdään **Ansiomerkkiehdotus 2021 -lomakkeella**.
**Huom! Käytä tämän ohjeen liitteenä olevaa, vuoden 2021 lomaketta!**

* Täydennä lomakkeeseen yhteystiedot henkilöstä, jolle merkkiä ehdotetaan.
* Rastita pisteytyslomakkeesta kaikki ne luottamustehtävät, joiden perusteella merkkiä haetaan ja merkitse ao. luottamustehtävää koskevat tiedot (vuosiluvut ja vuosien perusteella kertyvä pistemäärä). Hakulomakkeessa pisteiden yhteenlasku täydentyy lomakkeelle laskukaavalla automaattisesti.
* Ansiomerkkiluettelot **aiemmin myönnetyistä ansiomerkeistä** löytyvät Akavan intranet-nettisivuilta Akaverkosta (Järjestöpalvelut/Ansiomerkit). Akaverkko on Akavan jäsenjärjestöjen toimihenkilöiden sekä Akavan toimikuntien käytettävissä.

**Akaverkkoon kirjautuminen:**
Käyttäjätunnuksen ja salasanan saat linkistä ”rekisteröidy palvelun käyttäjäksi” sivulta:<http://www.akava.fi/akaverkko>).

Hakulomakkeiden lähettäminen Akavaan

Hakulomake täytetään ja lähetetään sähköpostiliitteenä Akavaan word-muodossa.

Mikäli hakemuksia lähetetään kerralla useita, tulisi sähköpostiin kirjoittaa henkilöiden nimet listana kaiken varalta.

Ansiomerkkiehdotukset on toimitettava Akavan toimistoon viimeistään 28.2.2021 sähköpostitse osoitteeseen:

keskusjarjesto@akava.fi

Myöhästyneitä hakemuksia ei oteta käsittelyyn.

Myöntämispäätökset tehdään maaliskuun-huhtikuun aikana ja merkit ovat luovutettavissa toukokuusta alkaen.

Lisätietoja: Akavan jäsenjärjestöiden yhteydenotot: Solja Lapilainen, solja.lapilainen@akava.fi, puh. 040 530 6789.

**HUOM! Akavan jäsenjärjestöjen ala-/paikallisyhdistykset saavat lisätietoja omasta järjestöstään.**

Huomioitavaa merkkien myöntämisessä

Akava voi myöntää myös muun kuin haetun merkin:

* **ylempi** ansiomerkki voidaan myöntää haetun alemman ansiomerkin sijasta suoraan, mikäli myöntämisperusteet täyttyvät.
* merkki voidaan myöntää ehdotettua **alempana**, elleivät myöntämisperusteet täyty haetun merkin osalta **ja vain jos ehdotuksen tekijä on siihen etukäteen lomakkeella olevalla rastimerkinnällä suostunut.**

Myönnettyjen ansiomerkkien luovuttaminen

**Ansiomerkit \*Pronssinen ja \*Pronssinen hopeisin lehvin** luovutetaan hakijatahon järjestämässä tilaisuudessa. Mikäli useampi taho hakee ansiomerkkiä samalle henkilölle, nämä sopivat merkin luovuttamisesta keskenään.

**Hopeinen ansiomerkki, Hopeinen ansiomerkki kultaisin lehvin ja Kultainen ansiomerkki** luovutetaan ansiomerkkisäännön mukaisesti Akavan päättämällä tavalla. Koronatilanne huomioiden tästä ilmoitetaan järjestöille myöhemmin ansiomerkkien myöntämisen yhteydessä.

**2 Toimihenkilöiden palvelusvuosimerkit**

Akava-yhteisössä työskenteleville toimihenkilöille voidaan myöntää

seuraavia Akavan palvelusvuosimerkkejä. Merkki on maksullinen.

|  |  |  |  |
| --- | --- | --- | --- |
| **Palvelusvuosimerkki** | **Palveluaika vähintään** | **Hinta** | **Tuotekuvaus** |
| Pronssinen  | 10 v | 20 e | pronssia |
| Hopeinen  | 20 v | 35 e | hopeaa |
| Kultainen  | 30 v | 150 e | kultaa |
| Kultainen timantilla | 40 v | 250 e | kultaa, timantilla |

Merkkiä on tilattavissa Akavan toimistosta vapaamuotoisella ilmoituksella ympäri vuoden, **hyvissä ajoin ennen luovutustilaisuutta** sähköpostitse keskusjarjesto@akava.fi ja solja.lapilainen@akava.fi.

Tilaukseen on merkittävä **tarpeelliset tiedot kunniakirjaa varten:**

* merkinsaajan tehtävänimike ja nimi
* jäsenjärjestön **virallinen** nimi sekä
* merkin luovutuspäivä (tai vaihtoehtoisesti se päivä, jolloin ko. palvelusaika täyttyy). Jos päivää ei ole mainittu, tulee kunniakirjaan allekirjoituspäivä.

                       Hintaan sisältyy palvelusvuosimerkki, kotelo, kunniakirja ja toimitusmaksu.

                       Merkin koko n. 14 x 13 mm. Pinssikiinnitys.

Palvelusvuosimerkeistä on tarkemmin tietoa ansiomerkkisäännössä, liite 2.

terveisin
Akava ry

*Ida Mielityinen*kehityspäällikkö

Liite Ansiomerkkisääntö
 Hakulomake

Jakelu

Akavan jäsenjärjestöt ja neuvottelujärjestöt

 Akavan maakuntaverkostojen puheenjohtajat

 Akavan opiskelijoiden työjaosto

Akavan järjestötoimikunta